Page:Ayrshire melodist, or, The muses' delight.pdf/24

 O Marion's a bonnie lass,
 * And the blythe blink's in her e'e;

And fain wad I marry Marion,
 * Gin Marion wad marry me.

There's gowd in your garters, Marion,
 * And silk in your white hause-bane;

Fu' fain wad I kiss my Marion
 * At e'en when I come hame.

I've nine milk-ewes, my Marion,
 * A cow, and a brawny quey;

I'll gi'e them a' to my Marion,
 * Just on her bridal day.

And ye'se get a green sey apron,
 * And waistcoat o' Lon'on brown,

And vow but ye will be vap'ring
 * Whene'er ye gang to the town.

I'm young and stout, my Marion;
 * Nane dances like me on the green;

And gin ye forsake me, Marion,
 * I'll e'en draw up wi' Jean.

Sae put on your perlings, Marion,
 * And kyrtle of the cramaflie,

And soon as my chin has nae hair on,
 * I shall come west and see thee.